title: KOMISSION TÄYTÄNTÖÖNPANODIREKTIIVI (EU) …/…, ampuma-aseiden ja niiden olennaisten osien merkintöjä koskevien teknisten eritelmien vahvistamisesta aseiden hankinnan ja hallussapidon valvonnasta annetun neuvoston direktiivin 91/477/ETY mukaisesti

text:
               KOMISSION TÄYTÄNTÖÖNPANODIREKTIIVI (EU) …/…,

               annettu 16.1.2019,

               ampuma-aseiden ja niiden olennaisten osien merkintöjä koskevien teknisten eritelmien vahvistamisesta aseiden hankinnan ja hallussapidon valvonnasta annetun neuvoston direktiivin 91/477/ETY mukaisesti

               (ETA:n kannalta merkityksellinen teksti)

               EUROOPAN KOMISSIO, joka

               ottaa huomioon Euroopan unionin toiminnasta tehdyn sopimuksen,

               ottaa huomioon aseiden hankinnan ja hallussapidon valvonnasta 18 päivänä kesäkuuta 1991 annetun neuvoston direktiivin 91/477/ETY
                  1
                ja erityisesti sen 4 artiklan 2 a kohdan,

               sekä katsoo seuraavaa:

               (1)Direktiivin 91/477/ETY 4 artiklan 1 kohdassa velvoitetaan jäsenvaltiot varmistamaan, että ampuma-aseissa ja niiden olennaisissa osissa, riippumatta siitä, ovatko ne osa ampuma-asetta vai saatetaanko ne markkinoille erillisinä, on selkeä, pysyvä ja yksilöivä merkintä. Kyseisen direktiivin 4 artiklan 2 kohdassa määritellään merkintään sisällytettävät tiedot, jotta voidaan parantaa ampuma-aseiden ja niiden olennaisten osien jäljitettävyyttä sekä edistää niiden vapaata liikkuvuutta. Kun kyseessä ovat erittäin pienet olennaiset osat, merkintään sisällytettävät tiedot rajoittuvat sarjanumeroon tai aakkosnumeeriseen tai digitaaliseen koodiin. Direktiivin 4 artiklan 4 kohdassa edellytetään, että jäsenvaltiot pitävät yllä tietojen arkistointijärjestelmää ja tallentavat siihen kaikki ampuma-aseiden jäljittämiseksi ja tunnistamiseksi tarvittavat tiedot, mukaan lukien tiedot ampuma-aseeseen ja sen olennaisiin osiin tehdystä merkinnästä sekä tiedot ampuma-aseen mahdollisesta muuntamisesta tai muuttamisesta niin, että sen luokka tai alaluokka muuttuu, kuten tiedot olennaisen osan muuttaneesta tai uudelleen asentaneesta yhteisöstä.

               (2)Valtion varastoista pysyvään siviilikäyttöön tapahtuvan siirron yhteydessä merkintään tulee sisällyttää siirtävän yhteisön tunnistetiedot. Jollei tunnistetietoja ole jo merkitty osaksi olemassa olevaa merkintää, ne tulee lisätä siviilikäyttöön tapahtuvan siirron yhteydessä.

               (3)Direktiivissä 91/477/ETY jäsenvaltiot velvoitetaan varmistamaan, että kokonaisten ampumatarvikkeiden kukin pienin pakkausyksikkö varustetaan merkinnällä siten, että merkinnästä ilmenee kyseisen ampumatarvikkeen valmistajan nimi, valmistuserän numero, kaliiperi ja tyyppi. Kyseistä merkintää varten ei ole tässä vaiheessa tarpeen vahvistaa teknisiä eritelmiä ottaen huomioon ampumatarvikkeiden pakkaamista koskevat nykyiset markkinakäytänteet sekä teknologian nykytila. Tätä direktiiviä olisi sen vuoksi sovellettava ainoastaan ampuma-aseiden ja niiden olennaisten osien (myös erittäin pienten olennaisten osien) merkintöihin.

               (4)Riittävä kirjasinkoko on tärkeä, jotta voidaan saavuttaa ampuma-aseiden ja niiden olennaisten osien jäljitettävyyden parantamista koskeva tavoite. Teknisissä eritelmissä olisi sen vuoksi vahvistettava vähimmäiskirjasinkoko, jota jäsenvaltioiden olisi noudatettava, kun ne määrittävät kyseisten merkintöjen kirjasinkoon kansallisessa lainsäädännössään.

               (5)Ottaen huomioon merkintöihin ja rekisterien pitoon sovellettavat Yhdistyneiden kansakuntien pienaseita ja kevyitä aseita koskevat kansainväliset valvontanormit (ISACS) olisi edellytettävä, että kehykset ja rungot, joiden valmistusmateriaali on muuta kuin metallia ja saattaa vaarantaa merkinnän selkeyden ja pysyvyyden (esimerkiksi tietyntyyppisistä polymeereistä valmistetut kehykset tai rungot), varustetaan metallilevyyn tehtävällä merkinnällä niin, että metallilevy upotetaan kehyksen tai rungon materiaaliin pysyvästi. Jäsenvaltioiden olisi voitava sallia, että merkintään käytetään jotakin muuta tekniikkaa, kuten syvälle ulottuvaa laserkaiverrusta, jolla varmistetaan vastaava selkeys ja pysyvyys ei-metallisista materiaaleista valmistettujen kehysten ja runkojen merkinnöille.

               (6)Jotta voidaan parantaa ampuma-aseiden ja niiden olennaisten osien jäljitettävyyttä jäsenvaltioiden arkistointijärjestelmissä, olisi edellytettävä, että jäsenvaltiot valitsevat ainoastaan latinalaisen, kyrillisen tai kreikkalaisen kirjaimiston, kun ne määrittävät, mitä kirjaimistoa tai kirjaimistoja ampuma-aseiden ja niiden olennaisten osien merkitsemiseen saa käyttää. Vastaavasti ampuma-aseiden ja niiden olennaisten osien merkitsemiseen käytettävät sallitut numerojärjestelmät olisi rajattava niin, että jäsenvaltiot voivat osoittaa käytettäväksi arabialaisen tai roomalaisen numerojärjestelmän.

               (7)Tämä direktiivi ei vaikuta direktiivin 91/477/ETY 3 artiklan soveltamiseen.

               (8)Jäsenvaltiot ovat selittävistä asiakirjoista 28 päivänä syyskuuta 2011 annetun jäsenvaltioiden ja komission yhteisen poliittisen lausuman
                  2
                mukaisesti sitoutuneet perustelluissa tapauksissa liittämään ilmoitukseen toimenpiteistä, jotka koskevat direktiivin saattamista osaksi kansallista lainsäädäntöä, yhden tai useamman asiakirjan, joista käy ilmi direktiivin osien ja kansallisen lainsäädännön osaksi saattamiseen tarkoitettujen välineiden vastaavien osien suhde.

               (9)Tässä direktiivissä säädetyt toimenpiteet ovat direktiivin 91/477/EY 13 b artiklan 1 kohdalla perustetun komitean lausunnon mukaiset,

               ON HYVÄKSYNYT TÄMÄN DIREKTIIVIN:

               1 artikla
               Soveltamisala

               Tätä direktiiviä sovelletaan ampuma-aseisiin ja niiden olennaisiin osiin, mutta sitä ei sovelleta kokonaisten ampumatarvikkeiden pienimpiin pakkausyksiköihin.

               2 artikla
               Ampuma-aseiden ja niiden olennaisten osien merkintöjä koskevat tekniset eritelmät

               Jäsenvaltioiden on varmistettava, että direktiivin 91/477/ETY 4 artiklassa vaadittu merkintä on tämän direktiivin liitteessä vahvistettujen teknisten eritelmien mukainen.

               3 artikla
               Täytäntöönpanosäännökset

               1.Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään [Julkaisutoimisto: lisätään päivämäärä, joka on 12 kuukautta tämän direktiivin julkaisemisesta Euroopan unionin virallisessa lehdessä]. Niiden on viipymättä ilmoitettava tästä komissiolle.

               Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne julkaistaan virallisesti. Jäsenvaltioiden on säädettävä siitä, miten viittaukset tehdään.

               2. Jäsenvaltioiden on toimitettava tässä direktiivissä säännellyistä kysymyksistä antamansa keskeiset kansalliset säännökset kirjallisina komissiolle.

               4 artikla
               Voimaantulo

               Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

               5 artikla
               Osoitus

               Tämä direktiivi on osoitettu kaikille jäsenvaltioille.

               Tehty Brysselissä 16.1.2019

                     Komission puolesta

                     Puheenjohtaja
                     Jean-Claude JUNCKER

                     (1)

                        EYVL L 256, 13.9.1991, s. 51.

                     (2)

                        EUVL C 369, 17.12.2011, s. 14.

    ---documentbreak---

               Liite

               Ampuma-aseiden ja niiden olennaisten osien merkintöjä koskevat tekniset eritelmät

               1.Merkinnässä käytetään jäsenvaltion vahvistamaa kirjasinkokoa. Kunkin jäsenvaltion vahvistaman koon tai vähimmäiskoon on oltava vähintään 1,6 mm. Tarvittaessa voidaan käyttää pienempää kirjasinkokoa olennaisten osien merkintään, jos ne ovat liian pieniä merkittäviksi direktiivin 91/477/ETY 4 artiklan mukaisesti.

               2.Kehykset tai rungot, jotka on valmistettu jäsenvaltion määrittämän tyypin mukaisesta ei-metallisesta materiaalista, varustetaan metallilevyyn tehtävällä merkinnällä niin, että metallilevy upotetaan kehyksen tai rungon materiaaliin pysyvästi ja sellaisella tavalla, että

               a)levyä ei voida poistaa helposti tai vaivattomasti; ja

               b)levyn poistaminen tuhoaisi osan kehyksestä tai rungosta.

               Jäsenvaltiot voivat sallia myös muiden tekniikoiden käytön tällaisten kehysten tai runkojen merkitsemisessä edellyttäen, että tekniikoilla varmistetaan vastaavantasoinen merkinnän selkeys ja pysyvyys.

               Kun jäsenvaltiot tätä eritelmää soveltaessaan päättävät määritettävistä ei-metallisista materiaaleista, niiden on otettava huomioon se, missä määrin materiaali saattaa vaarantaa merkinnän selkeyden ja pysyvyyden.

               3.Merkinnässä käytetään jäsenvaltion vahvistamaa kirjaimistoa. Kunkin jäsenvaltion vahvistaman yhden tai useamman kirjaimiston on oltava latinalainen, kyrillinen tai kreikkalainen.

               4.Merkinnässä käytetään jäsenvaltion vahvistamaa numerojärjestelmää. Kunkin jäsenvaltion vahvistaman yhden tai useamman numerojärjestelmän on oltava arabialainen tai roomalainen.


title: KOMISSION DELEGOITU DIREKTIIVI (EU) …/…, Euroopan parlamentin ja neuvoston direktiivin 2011/65/EU liitteen III muuttamisesta sen mukauttamiseksi tieteen ja tekniikan kehitykseen moottorijärjestelmissä käytettyjen tiettyjen kumiosien sisältämää bis(2-etyyliheksyyli)ftalaattia (DEHP) koskevan poikkeuksen osalta

text:
               PERUSTELUT

               1.DELEGOIDUN SÄÄDÖKSEN TAUSTA

               Tällä komission delegoidulla direktiivillä muutetaan tiettyjen vaarallisten aineiden käytön rajoittamisesta sähkö- ja elektroniikkalaitteissa annetun Euroopan parlamentin ja neuvoston direktiivin 2011/65/EU (uudelleenlaadittu)
                  1
                (nk. RoHS 2 -direktiivi) liitettä III sen mukauttamiseksi tekniikan kehitykseen. Kyse on tiettyjä käyttötarkoituksia, joissa käytetään bis(2-etyyliheksyyli)ftalaattia (DEHP), koskevasta poikkeuksesta.

               RoHS 2 -direktiivin 4 artiklalla rajoitetaan tiettyjen vaarallisten aineiden käyttöä sähkö- ja elektroniikkalaitteissa. Direktiivi tuli voimaan 21. heinäkuuta 2011.

               Rajoitusten kohteena olevat aineet luetellaan RoHS 2 -direktiivin liitteessä II. Lyijyä, elohopeaa, kadmiumia, kuudenarvoista kromia, polybromibifenyylejä ja polybromidifenyylieettereitä koskevat rajoitukset ovat tällä hetkellä voimassa, kun taas bis(2-etyyliheksyyli)ftalaattia (DEHP), butyylibentsyyliftalaattia (BBP), dibutyyliftalaattia (DBP) ja di-isobutyyliftalaattia (DIBP) koskevat rajoitukset tulevat voimaan 22. heinäkuuta 2019 tai myöhemmin. RoHS 2 -direktiivin liitteissä III ja IV luetellaan tiettyihin käyttötarkoituksiin tarkoitettujen sähkö- ja elektroniikkalaitteiden materiaalit ja komponentit, jotka on vapautettu RoHS 2 -direktiivin 4 artiklan 1 kohdassa tarkoitetusta aineiden käyttörajoituksesta.

               Direktiivin 5 artiklassa säädetään liitteiden III ja IV mukauttamisesta tieteen ja tekniikan kehitykseen (poikkeusten sisällyttäminen, uusiminen, muuttaminen ja peruuttaminen). Direktiivin 5 artiklan 1 kohdan a alakohdan mukaan poikkeuksia saa sisällyttää liitteisiin III ja IV ainoastaan, jos tällainen sisällyttäminen ei vaikuta heikentävästi asetuksen (EY) N:o 1907/2006
                  2
                mukaiseen ympäristön- ja terveydensuojeluun ja jokin seuraavista edellytyksistä täyttyy: materiaalien ja komponenttien poistaminen tai korvaaminen tuotesuunnittelun muutoksilla tai materiaaleilla ja komponenteilla, jotka eivät edellytä liitteessä II lueteltujen materiaalien tai aineiden käyttöä, on tieteellisistä tai teknisistä syistä mahdoton toteuttaa; korvaavien materiaalien tai aineiden luotettavuutta ei pystytä varmistamaan; tai korvaamisesta ympäristölle, terveydelle ja kuluttajien turvallisuudelle aiheutuvat kokonaishaitat ovat todennäköisesti merkittävämpiä kuin siitä ympäristölle, terveydelle ja kuluttajien turvallisuudelle koituvat kokonaishyödyt.

               Direktiivin 5 artiklan 1 kohdassa säädetään lisäksi, että Euroopan komissio, jäljempänä ’komissio’, sisällyttää tiettyihin käyttötarkoituksiin tarkoitettujen sähkö- ja elektroniikkalaitteiden materiaalit ja komponentit liitteissä III ja IV oleviin luetteloihin yksittäisillä delegoiduilla säädöksillä direktiivin 20 artiklan mukaisesti. Direktiivin 5 artiklan 3 kohdassa ja liitteessä V vahvistetaan menettely poikkeuksen myöntämistä, uusimista tai peruuttamista koskevien hakemusten jättämiselle.

               2.SÄÄDÖKSEN HYVÄKSYMISTÄ EDELTÄNEET KUULEMISET

               Komissio on RoHS 2 -direktiivin julkaisemisen jälkeen vastaanottanut lukuisia hakemuksia
                  3
                talouden toimijoilta 5 artiklan 3 kohdan ja liitteen V säännösten mukaisesti uusien poikkeusten myöntämiseksi ja voimassa olevien poikkeusten uusimiseksi.

               Komissio vastaanotti 29. kesäkuuta 2017 hakemuksen, joka koskee uuden poikkeuksen sisällyttämistä liitteeseen III siltä osin kuin on kyse DEHP:n käytöstä moottorijärjestelmien, mukaan lukien myös muuhun kuin kuluttajakäyttöön suunniteltuihin laitteisiin tarkoitettujen turboahtimien ja pakokaasujärjestelmien, kumiosissa, kuten O-renkaissa, tiivisteissä, värinänvaimentimissa, tiivisterenkaissa, letkuissa, läpivientitiivisteissä ja tulpissa (hakemus nro 2017-6). Poikkeusta haettiin luokan 11
                  4
                osalta.

               Poikkeusta koskevan hakemuksen arvioimiseksi komissio käynnisti selvityksen vaaditun teknisen ja tieteellisen arvioinnin tekemiseksi. Siihen sisältyi kuusi viikkoa kestänyt kyseistä hakemusta koskenut sidosryhmien avoin verkkokuuleminen
                  5
               . Sidosryhmien kuulemisen aikana saatiin yksi kommentti.

               Hakemuksesta tehdyn arvioinnin sisältävä loppuraportti julkaistiin
                  6
                ja sidosryhmille ilmoitettiin asiasta.

               Tämän jälkeen komissio kuuli RoHS 2 -direktiivin nojalla annettavia delegoituja säädöksiä käsittelevää jäsenvaltioiden asiantuntijaryhmää 29. lokakuuta 2018 pidetyssä asiantuntijaryhmän kokouksessa. Asiantuntijat olivat samaa mieltä esitetystä ehdotuksesta, mutta suurin osa jäsenistä ei joko ollut paikalla tai ei ilmaissut mielipidettään. Paremman sääntelyn suuntaviivojen mukaisesti delegoidun direktiivin luonnos julkaistiin paremman sääntelyn portaalissa, jossa se oli nähtävillä yleistä palautetta varten neljän viikon ajan. Kommentteja ei esitetty. Kaikki 5 artiklan 3–7 kohdan mukaiset tarvittavat toimenpiteet, jotka koskevat poikkeuksia ainerajoituksiin, on toteutettu
                  7
               . Neuvostolle ja Euroopan parlamentille on ilmoitettu kaikista toimista.

               Loppuraportissa nostettiin esiin erityisesti seuraavat tekniset tiedot ja arvioinnit:

               ·DEHP lisätään kumimateriaaliin pehmitteenä, ja sen tarkoituksena on lisätä joustavuutta. Kumiosia käytetään joustavina liitoksina moottorijärjestelmien osien välillä ja niillä ehkäistään vuotoja, tiivistetään moottorin osia ja suojataan osia värinältä tai lialta ja nesteiltä moottoreiden pitkän käyttöiän ajan.

               ·Vaikka DEHP:n korvaaminen on periaatteessa tieteellisesti ja teknisesti mahdollista joissakin kumiosissa, on vielä varmistettava näiden korvaavien aineiden luotettavuus moottorijärjestelmissä pyydetyn poikkeuksen soveltamisalaan kuuluvissa erityisissä käyttötarkoituksissa, joissa tarvitaan pitkää käyttöikää ja joihin liittyy muita erityisvaatimuksia kuten kontaktimateriaalien (esim. polttoaine, voiteluöljy, jäähdytysaineet, kaasut, lika), korkeiden lämpötilojen ja värinän sietokyky.

               Kuten direktiivin 2011/65/EU 5 artiklassa edellytetään, poikkeus ei luokkaa 11 koskevasta arvioinnista saatujen tulosten perusteella vaikuta heikentävästi asetuksen (EY) N:o 1907/2006 (REACH-asetus) mukaiseen ympäristön- ja terveydensuojeluun. Lisäksi poikkeusta koskeva hakemus täyttää ainakin yhden 5 artiklan 1 kohdan a alakohdassa täsmennetyistä edellytyksistä. Koska asianomaisiin käyttötarkoituksiin ei tällä hetkellä ole saatavilla luotettavia vaihtoehtoja eikä niitä todennäköisesti tule markkinoille lähitulevaisuudessakaan, on perusteltua myöntää poikkeus enintään viiden vuoden ajaksi siten, että sen voimassaolo alkaa 22 päivänä heinäkuuta 2019
                  8
               . Koska luotettavia korvaavia vaihtoehtoja ei ole vielä saatavilla, korvaamisesta aiheutuvia kielteisiä sosioekonomisia vaikutuksia ei ole odotettavissa tällä ajanjaksolla. Poikkeukselle myönnettävällä voimassaoloajalla ei todennäköisesti ole haitallisia vaikutuksia myöskään innovointiin.

               3.DELEGOIDUN SÄÄDÖKSEN OIKEUDELLINEN SISÄLTÖ

               Delegoidulla direktiivillä myönnetään poikkeus direktiivin 2011/65/EU 4 artiklan 1 kohdassa säädetyistä rajoituksista tiettyihin käyttötarkoituksiin käytettävälle DEHP:lle. Poikkeus sisällytetään liitteeseen III.

               Välineenä on delegoitu direktiivi, kuten direktiivissä 2011/65/EU säädetään. Näin täytetään erityisesti sen 5 artiklan 1 kohdan a alakohdassa säädetyt asiaa koskevat vaatimukset.

               Delegoidun direktiivin tavoitteena on edistää ihmisten terveyden ja ympäristön suojelua ja lähentää sähkö- ja elektroniikkatuotteiden sisämarkkinoita koskevia säännöksiä sallimalla muutoin kiellettyjen aineiden tietyt käyttötarkoitukset RoHS 2 -direktiivin säännösten ja edellytysten mukaisesti sekä kyseisessä direktiivissä vahvistetun, liitteiden III ja IV mukauttamista tieteen ja tekniikan kehitykseen koskevan menettelyn mukaisesti.

               Suhteellisuusperiaatteen mukaisesti tässä direktiivissä ei ylitetä sitä, mikä on tarpeen näiden tavoitteiden saavuttamiseksi.

               Ehdotuksella ei ole vaikutuksia EU:n talousarvioon.

               KOMISSION DELEGOITU DIREKTIIVI (EU) …/…,

               annettu 8.8.2019,

               Euroopan parlamentin ja neuvoston direktiivin 2011/65/EU liitteen III muuttamisesta sen mukauttamiseksi tieteen ja tekniikan kehitykseen moottorijärjestelmissä käytettyjen tiettyjen kumiosien sisältämää bis(2-etyyliheksyyli)ftalaattia (DEHP) koskevan poikkeuksen osalta

               (ETA:n kannalta merkityksellinen teksti)

               EUROOPAN KOMISSIO, joka

               ottaa huomioon Euroopan unionin toiminnasta tehdyn sopimuksen,

               ottaa huomioon tiettyjen vaarallisten aineiden käytön rajoittamisesta sähkö- ja elektroniikkalaitteissa 8 päivänä kesäkuuta 2011 annetun Euroopan parlamentin ja neuvoston direktiivin 2011/65/EU
                  9
                ja erityisesti sen 5 artiklan 1 kohdan a alakohdan,

               sekä katsoo seuraavaa:

               1)
                     Direktiivissä 2011/65/EU edellytetään jäsenvaltioiden varmistavan, etteivät markkinoille saatetut sähkö- ja elektroniikkalaitteet sisällä mainitun direktiivin liitteessä II lueteltuja vaarallisia aineita. Kyseistä vaatimusta ei sovelleta direktiivin 2011/65/EU liitteessä III lueteltuihin käyttötarkoituksiin.

               2)
                     Sähkö- ja elektroniikkalaitteiden eri luokat, joihin direktiiviä 2011/65/EU sovelletaan, luetellaan mainitun direktiivin liitteessä I.

               3)
                     Bis(2-etyyliheksyyli)ftalaatti (DEHP) on rajoitusten kohteena oleva aine, joka mainitaan direktiivin 2011/65/EU liitteessä II. Komissio vastaanotti 29 päivänä kesäkuuta 2017 direktiivin 2011/65/EU 5 artiklan 3 kohdan mukaisesti laaditun hakemuksen, joka koskee uuden poikkeuksen sisällyttämistä kyseisen direktiivin liitteeseen III siltä osin kuin on kyse DEHP:n käytöstä moottorijärjestelmien, mukaan lukien myös muuhun kuin kuluttajakäyttöön suunniteltuihin laitteisiin tarkoitettujen turboahtimien ja pakokaasujärjestelmien, kumiosissa kuten O-renkaissa, tiivisteissä, värinänvaimentimissa, tiivisterenkaissa, letkuissa, läpivientitiivisteissä ja tulpissa (jäljempänä ’pyydetty poikkeus’).

               4)
                     Pyydetyn poikkeuksen arviointiin sisältyi direktiivin 2011/65/EU 5 artiklan 7 kohdan mukainen sidosryhmien kuuleminen.

               5)
                     DEHP lisätään kumimateriaaliin pehmitteenä, ja sen tarkoituksena on lisätä joustavuutta. Kumiosia käytetään joustavina liitoksina moottorijärjestelmien osien välillä ja niillä ehkäistään vuotoja, tiivistetään moottorin osia ja suojataan osia värinältä tai lialta ja nesteiltä moottoreiden käyttöiän ajan.

               6)
                     Tällä hetkellä markkinoilla ei ole saatavilla DEHP-vapaita vaihtoehtoja, jotka takaisivat riittäväntasoisen luotettavuuden, kun niitä käytetään moottoreissa, joissa tarvitaan pitkää käyttöikää ja joihin liittyy muita erityisvaatimuksia kuten kontaktimateriaalien (esim. polttoaine, voiteluöljy, jäähdytysaineet, kaasut, lika), korkeiden lämpötilojen ja värinän sietokyky.

               7)
                     DEHP:n korvaaminen moottorijärjestelmissä käytetyissä tietyissä kumiosissa tai poistaminen niistä on edelleen tieteellisesti ja teknisesti mahdoton toteuttaa luotettavien vaihtoehtojen puuttumisen vuoksi. Pyydetty poikkeus on Euroopan parlamentin ja neuvoston asetuksen (EY) N:o 1907/2006
                  10
                mukainen eikä näin ollen vaikuta heikentävästi siinä säädettyyn ympäristön- ja terveydensuojeluun.

               8)
                     Näin ollen on aiheellista myöntää pyydetty poikkeus sisällyttämällä sen piiriin kuuluvat käyttötarkoitukset direktiivin 2011/65/EU liitteeseen III kyseisen direktiivin liitteessä I olevaan 11 luokkaan kuuluvien sähkö- ja elektroniikkalaitteiden osalta.

               9)
                     Poikkeus olisi myönnettävä enimmäisvoimassaoloajaksi eli viideksi vuodeksi 22 päivästä heinäkuuta 2019 alkaen direktiivin 2011/65/EU 4 artiklan 3 kohdan ja 5 artiklan 2 kohdan ensimmäisen alakohdan mukaisesti. Ottaen huomioon tulokset, joita on saatu käynnissä olevista ponnisteluista luotettavan korvaavan aineen löytämiseksi, poikkeuksen voimassaololla tuskin on kielteisiä vaikutuksia innovointiin.

               10)
                     Sen vuoksi direktiiviä 2011/65/EU olisi muutettava,

               ON HYVÄKSYNYT TÄMÄN DIREKTIIVIN:

               1 artikla

               Muutetaan direktiivin 2011/65/EU liite III tämän direktiivin liitteen mukaisesti.

               2 artikla

               1.Jäsenvaltioiden on annettava ja julkaistava tämän direktiivin noudattamisen edellyttämät lait, asetukset ja hallinnolliset määräykset viimeistään […] päivänä […]kuuta […][päivämäärä – 5. kuukauden viimeinen päivä tämän direktiivin voimaantulosta]. Niiden on viipymättä toimitettava nämä säännökset kirjallisina komissiolle.

               Jäsenvaltioiden on sovellettava näitä säännöksiä […] päivästä […]kuuta […][päivämäärä – 5. kuukauden viimeinen päivä + 1 päivä tämän direktiivin voimaantulosta].

               Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne julkaistaan virallisesti. Jäsenvaltioiden on säädettävä siitä, miten viittaukset tehdään.

               2.Jäsenvaltioiden on toimitettava tässä direktiivissä tarkoitetuista kysymyksistä antamansa keskeiset kansalliset säännökset kirjallisina komissiolle.

               3 artikla

               Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

               4 artikla

               Tämä direktiivi on osoitettu kaikille jäsenvaltioille.

               Tehty Brysselissä 8.8.2019

                     Komission puolesta

                     Puheenjohtaja
                     Jean-Claude JUNCKER

                     (1)

                        EUVL L 174, 1.7.2011, s. 88.

                     (2)

                        EUVL L 396, 30.12.2006, s. 1.

                     (3)

                        Luettelo on saatavana osoitteessa
                  http://ec.europa.eu/environment/waste/rohs_eee/adaptation_en.htm

                     (4)

                        Direktiivin 2011/65/EU liitteessä I luetellut luokat ovat seuraavat: 1. Suuret kodinkoneet 2. Pienet kodinkoneet 3. Tieto- ja teletekniset laitteet 4. Kuluttajaelektroniikka 5. Valaistuslaitteet 6. Sähkö- ja elektroniikkatyökalut 7. Lelut, vapaa-ajan- ja urheiluvälineet 8. Lääkinnälliset laitteet 9. Tarkkailu- ja valvontalaitteet, mukaan lukien teollisuuden tarkkailu- ja valvontalaitteet 10. Automaatit 11. Muut sähkö- ja elektroniikkalaitteet, jotka eivät kuulu edellä mainittuihin luokkiin.

                     (5)

                  Kuulemisaika
                  : 20.10.2017–1.12.2017.

                     (6)

                        https://publications.europa.eu/en/publication-detail/-/publication/0814e920-4c55-11e9-a8ed-01aa75ed71a1/language-en.

                     (7)

                        Luettelo tarvittavista hallinnollisista vaiheista on saatavilla
                  komission verkkosivustolla
                  . Kuhunkin delegoidun säädöksen luonnokseen liittyvän menettelyn nykyvaiheeseen voi tutustua delegoituja säädöksiä koskevassa toimielinten välisessä rekisterissä osoitteessa
                  https://webgate.ec.europa.eu/regdel/#/home
                  .

                     (8)

                        Direktiivissä 2011/65/EU säädettyjä rajoituksia sovelletaan 22 päivästä heinäkuuta 2019 luokkaan 11. Luokkaa 11 koskevien poikkeusten voimassaoloaika on määritetty kyseisen direktiivin 5 artiklan 2 kohdassa.

                     (9)

                        EUVL L 174, 1.7.2011, s. 88.

                     (10)

                        Euroopan parlamentin ja neuvoston asetus (EY) N:o 1907/2006, annettu 18 päivänä joulukuuta 2006, kemikaalien rekisteröinnistä, arvioinnista, lupamenettelyistä ja rajoituksista (REACH) ja Euroopan kemikaaliviraston perustamisesta (EUVL L 396, 30.12.2006, s. 1).

    ---documentbreak---

               LIITE

               Lisätään direktiivin 2011/65/EU liitteeseen III 43 kohta seuraavasti:

                        ”43

                        Bis(2-etyyliheksyyli)ftalaatti sellaisten moottorijärjestelmien kumiosissa, jotka on suunniteltu käytettäviksi myös muuhun kuin kuluttajakäyttöön tarkoitetuissa laitteissa, edellyttäen, että pehmitetty materiaali ei joudu kosketuksiin ihmisen limakalvojen kanssa tai pitkäaikaiseen kosketukseen ihmisen ihon kanssa ja että bis(2-etyyliheksyyli)ftalaatin pitoisuus on enintään

                        (a)30 prosenttia kumin painosta

                        (I)tiivisterenkaiden pinnoitteissa,

                        (II)täyskumisissa tiivisterenkaissa tai

                        (III)kumiosissa, jotka kuuluvat vähintään kolmen komponentin kokoonpanoon, joka toimii sähköllä tai mekaanisella tai hydraulisella energialla ja joka on kiinnitetty moottoriin.

                        (b)10 prosenttia kumin painosta muiden kumia sisältävien osien kuin a kohdassa mainittujen osalta.

                        Tässä kohdassa ’pitkäaikaisella kosketuksella ihmisen ihon kanssa’ tarkoitetaan yli 10 minuutin yhtäjaksoista kosketusta tai satunnaisesti toistuvaa kosketusta yli 30 minuutin ajanjaksolla päivässä.

                        Koskee luokkaa 11 ja päättyy 21.7.2024.”